**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos MIESTO SAVIVALDYBĖS biudžetinėms įstaigoms“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Turto valdymo skyrius 2021-05-25 gavo raštą Nr. 26E iš biudžetinės įstaigos Klaipėdos miesto sporto bazių valdymo centro, kuriuo įstaiga sutiko perimti valdyti patikėjimo teise sporto paskirties statinį - sporto aikštelę Pylimo g. 2A, Klaipėda. Perdavus įstaigai turtą, būtų užtikrintas sporto aikštelės priežiūra ir tinkamas eksploatavimas.

Turto valdymo skyrius 2021-06-21 gavo raštą Nr. SR-21/89 iš biudžetinės įstaigos Klaipėdos paplūdimiai, kuriuo sutinka perimti valdyti viešąjį tualetą, esantį Antrosios Melnragės g. 12, Klaipėda (prie centrinės gelbėjimo stoties). Perdavus įstaigai turtą, būtų užtikrinta viešojo tualeto priežiūra ir tinkamas eksploatavimas.

2021-06-28 Turto valdymo skyrius gavo raštą Nr. SI-67 iš Klaipėdos lopšelio-darželio „Puriena“, kuriuo informuoja, kad sutinka perduoti Klaipėdos lopšeliui-darželiui „Žilvitis“ turtą, kuris yra nebereikalingas įstaigos funkcijų vykdymui. Klaipėdos lopšeliui-darželiui „Žilvitis“ 2021-06-28 raštu Nr. SI-46 sutiko perimti minimą turtą.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2021-05-25 BĮ Klaipėdos miesto sporto bazių valdymo centro raštas Nr. 26E, 1 lapas;
2. 2020-06-21 BĮ Klaipėdos paplūdimiai raštas Nr. SR-21/89, 1 lapas;
3. 2021-06-28 Klaipėdos lopšelio-darželio „Puriena“ raštas Nr. SI-67, 1 lapas;
4. 2021-06-28 Klaipėdos lopšeliui-darželio „Žilvitis“ raštas Nr. SI-46, 1 lapas.

Skyriaus vedėjas Edvardas Simokaitis